"**ซัมบอดีแดทไอยูสด์ทูโนว**" (Somebody That I Used to Know) เป็นเพลงที่เขียนโดยนักแต่งเพลง-นักร้องชาวเบลเยียม-ออสเตรเลีย กอทเย และมีนักร้องรับเชิญประกอบคือนักร้องสตรีชาวนิวซีแลนด์ คิมบรา เพลงนั้นถูกปล่อยในออสเตรเลียและนิวซีแลนด์โดย Eleven Music เมื่อวันที่ 5 กรกฎาคม 2011 ในฐานะซิงเกิลที่สองจากสตูดิโออัลบัมลำดับที่สามของกอทเย *Making Mirrors* (2011) ต่อมาเพลงได้ปล่อยโดย Universal Music ในเดือนธันวาคม 2011 ในสหราชอาณาจักร และในเดือนมกราคม 2012 ในสหรัฐอเมริกากับไอร์แลนด์ เพลงนี้เขียนขึ้นและอัดเสียงที่บ้านของพ่อแม่ของกอทเยบนแหลมมอร์นิงทันใน วิคตอเรีย, ประเทศออสเตรเลีย

เพลงมีลักษณะเป็นแบบมิดเทโปบัลลาด (mid-tempo ballad) และได้นำเอาตัวอย่าง (samples) จากรุ่นดนตรีของเพลง "Seville" โดย Luiz Bonfá จากอัลบัมเมื่อปี 1967 *Luiz Bonfa Plays Great Songs* ซัมบอดีแดทไอยูสด์ทูโนวได้รับการตอบรับในเชิงบวกจากการวิจารณ์ ที่ซึ่งระบุความคล้ายของเพลงนี้กับผลงานเพลงของ Sting, Peter Gabriel และ Bon Iver ในปี 2013 เพลงนี้ได้รับรางวัล Grammy Awards สองรางวัลสำหรับ การแสดงดูโอ/กลุ่มป็อปยอดเยี่ยม (Best Pop Duo/Group Performance) และ บันทึกเสียงแห่งปี (Record of the Year)

ในทางธุรกิจ เพลงนี้เป็นเพลงที่ประสบความสำเร็จสูงสุดของกอทเย ขึ้นอันดับหนึ่งของชาร์จในสหรัฐ, สหราชอาณาจักร, ออสเตรเลีย และนิวซีแลนด์ เช่นเดียวกับชาร์ตประจำชาติต่าง ๆ ทั่วโลกอีกกว่า 22 แห่ง รวมทั้งเป็น ท็อป 10 ในมากกว่า 30 ประเทศทั่วโลก เพลงนี้ถูกขายไปมากกว่า 13 ล้านกอปปี้ทั่วโลก เป็นหนึ่งในซิงเกิลดิจิทอลที่ขายดีที่สุดตลอดกาล นอกจากนี้ยังมีชื่อเป็นเพลงอันดับหนึ่งในหลายชาร์ตของ *Billboard Magazine* ในปลายปี (รวมทั้ง Hot 100, Adult Pop Songs และ เพลงอัลเทอร์นาทีฟ) เช่นเดียวกับในบริษัทเรเคิดส์อื่น ๆ ทั่วโลก ในปี 2018 เดือนมกราคม ใน Triple M's "Ozzest 100" เพลงนี้ได้ตำแหน่งที่ 98 สำหรับเพลงที่ "ออสเตรเลีย" ที่สุดตลอดกาล (the 'most Australian' songs of all time)



"Somebody That I Used to Know" (2011)

ตัวอย่าง 23 วินาที แสดงท่อนคอรัสแรกซึ่งร้องโดยกอทเย

---

*หากมีปัญหาในการเล่นไฟล์นี้ ดูที่ วิธีใช้สื่อ*

มิวสิกวิดีโอ
------------

Upper body shot of a man (left) and a woman turned towards him. The man is taller and has dark stragly hair. The woman has dark hair cut in a bob. Both have skin painted in coloured geometric designs. Both are singing. The backdrop has a similarly coloured design closely matching the design on the two people.ภาพตอนหนึ่งจากมิวสิกวิดีโอแสดงกอทเยและคิมบรา
มิวสิกวิดีโอนั้นผลิตและกำกับโดยศิลปินชาวออสเตรเลีย Natasha Pincus และอัดโดยนักสร้างภาพยนตร์ (cinematographer) ชาวออสเตรเลีย Warwick Field ในมิวสิกวิดีโอแสดงให้เห็นกอทเยและคิมบราเปลือย โดยตลอดที่เขาร้องเพลง ร่างกายของเขาค่อย ๆ ถูกเติมสีเข้าไปเป็นส่วนเดียวกับแบ็คดร็อปผ่านการถ่ายทำแบบสต็อปโมชั่น ภาพพื้นหลังในมิวสิกวิดีโอนั้นได้มาจากงานศิลปะที่พ่อของกอทเย แฟรงก์ เดอ บัคเกอร์ (Frank de Backer) สร้างขึ้นในทศวรรษ 1980s และแฟรงก์ยังเป็นผู้ออกแบบปกของอัลบัม *Making Mirrors* ผลงานการแต้มสีบนร่างกายของทั้งกอทเยและคิมบราเป็นของ Emma Hack ศิลปินและบอดีเพนเตอร์จากเมืองอาเดเลด ซึ่งว่าจ้างโดย Pincus และมีศิลปินภาพทิวทัศน์ชาวเมลเบิร์น Howard Clark เป็นผู้สร้างแบ็คดร็อป Hack ระบุว่าใช้เวลามากกว่า 23 ชั่วโมงในการแต้มสีร่างกายของกอทเยกับคิมบราให้ตรงกับพื้นหลัง

มิวสิกวิดีโอได้ปล่อยในวันที่ 30 กรกฎาคม 2011 บนยูทูบ มียอดเข้าชม 200,000 ครั้งภายในสองสัปดาห์แรก และได้รับการโปรโมทโดยเซเลบริตีอย่าง Ashton Kutcher และ Katy Perry บนทวิตเตอร์ ในเดือนเมษายน 2020 ยอดเข้าชมบนยูทูบนั้นอยู่ที่มากกว่า 1.4 พันล้านครั้ง

รูปแบบคัฟเวอร์และการปรากฏในสื่อ
-------------------------------

มีการนำเพลงมาคัฟเวอร์ (Cover) จำนวนมาก กอทเยรับรู้และได้แสดงความเคารพต่อผลงานคัฟเวอร์อันล้นเหลือเหล่านี้โดยการสร้างวิดีโอรวบรวมขึ้นมาในเดือนสิงหาคม 2012 โดยใช้ส่วนต่าง ๆ จากผลงานคัฟเวอร์ออนไลน์กว่าหลายร้อยชิ้นมาตัดต่อรวมกันเป็น "Somebodies: A YouTube Orchestra"

เวอร์ชันของ วอล์กออฟฟ์ดิเอิร์ธ
------------------------------

ในเดือนมกราคม 2012 วงดนตรีอินดีร็อคชาวแคนาดา วอล์กออฟฟ์ดิเอิร์ธ (Walk Off the Earth) ได้อัปโหลดเวอร์ชันคัฟเวอร์ของเพลง "Somebody That I Used to Know" ขึ้นบนยูทูบ โดยใช้กีตาร์เพียงตัวเดียวในการเล่นโดยสมาชิกทั้งห้าคนของวงไปพร้อมกัน ในเดือนเมษายน 2012 เพลงของวอล์กออฟฟ์ดิเอิร์ธมียอดจำหน่าย 187,000 ชิ้นในสหรัฐอเมริกา

เวอร์ชันของ นักแสดงซีรี่ส์ *กลี*
--------------------------------

เพลงถูกคัฟเวอร์ใน *กลี* ตอน "Big Brother" โดย Darren Criss (รับบทเป็น Blaine Anderson) และ Matt Bomer (รับบทเป็น Cooper Anderson) มียอดขายดิจิทัลดาวน์โหลด 152,000 ครั้งในสัปดาห์แรก

อ้างอิง
-------

1. ↑  Tris McCall (10 February 2012). "Song of the Week: 'Somebody That I Used to Know,' Gotye". *The Star-Ledger*. สืบค้นเมื่อ 3 July 2017.
2. ↑  "My Secret Life: Gotye, 32, singer-songwriter". *The Independent*. London. 1 September 2012. สืบค้นเมื่อ 1 September 2012.
3. ↑  "Here Are The Songs That Made Triple M's 'Ozzest 100'". *Musicfeeds*. 27 January 2018. สืบค้นเมื่อ 4 January 2020.
4. 1 2  O'Neil, Patrick (22 April 2012). "She made Gotye somebody we all know". *The Age*. Melbourne. สืบค้นเมื่อ 1 June 2012.
5. 1 2 3  Forrest, Nicholas (13 May 2012). "Painting Gotye: A Q&A with the Aussie Body-Painting Artist Behind the "Somebody I Used to Know" Video". *Art+Auction*. Louise Blouin. สืบค้นเมื่อ 30 May 2012.
6. ↑
7. ↑  "'Somebody That I Used to Know' (feat. Kimbra) – Gotye". Youtube (Google, Inc.). สืบค้นเมื่อ 26 May 2012.
8. ↑  De Backer, Wally (Gotye) (13 August 2012). "Somebodies: A YouTube Orchestra". Wally (Gotye) and GEA-Interactive Pty Ltd. คลังข้อมูลเก่าเก็บจากแหล่งเดิมเมื่อ 5 October 2013. สืบค้นเมื่อ 9 September 2013.
9. ↑  "Somebodies: A YouTube Orchestra". Gotye. 12 August 2012. สืบค้นเมื่อ 20 December 2012.
10. ↑  Smirke, Richard (13 April 2012). "Gotye's Smash Hit Almost Didn't Happen". *Billboard*. สืบค้นเมื่อ 14 April 2012.
11. ↑

แหล่งข้อมูลอื่น
---------------

* วิดีโอ ที่ยูทูบ

| * ด
* ค
* ก
รางวัลแกรมมี สาขาขับร้องเพลงป็อปคู่/กลุ่มยอดเยี่ยม |
| --- |
| 2010s | 
* "บอดีแอนด์โซล" – โทนี เบนเนต และเอมี ไวน์เฮาส์ (2011)
* "ซัมบอดีแดทไอยูสด์ทูโนว" – โกทีเย ร่วมร้องกับคิมบรา (2012)
* "เก็ตลักกี" – ดาฟต์พังก์ ร่วมร้องกับฟาร์เรลล์ วิลเลียมส์ และไนล์ โรดเจอร์ส (2013)
* "เซย์ซัมติง" – อะเกรตบิกเวิลด์ และคริสตินา อากีเลรา (2014)
* "อัปทาวน์ฟังก์" – มาร์ก รอนสัน ร่วมร้องกับบรูโน มาส์ (2015)
* "สเตรสเอาต์" – ทเวนตีวันไพล็อตส์ (2016)
* "ฟีลอิตสทิล" – โปรตุเกล .เดอะแมน (2017)
* "แชลโลว์" – เลดีกากา และแบรดลีย์ คูเปอร์ (2018)
* "โอลทาวน์โรด" – ลิลนาสเอ็กซ์ ร่วมร้องกับบิลลี เรย์ ไซรัส (2019)

 |
| 2020s | 
* "เรนออนมี" – เลดีกากา กับอารีอานา กรานเด (2020)
* "คิสมีมอร์" – โดจา แคต ร่วมร้องกับซีซา (2021)
* "อันโฮลี" – แซม สมิธ และคิม เปตราส (2022)

 |